Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Juuda ja Samaaria rajoonides Läänekaldal ja mujal Iisraelis
jätkub kõrge valmisolek seoses tihenenud terrorirünnakutega.
Iisraeli ja Liibanoni leping merepiiri märgistamiseks
näib olevat lõpusirgel.
Iraani ülemjuht süüdistab riigis ulatuslikult levivais märuleis
mugavalt USAd ja Iisraeli.
Juuda ja Samaaria rajoonides Läänekaldal ja mujal Iisraelis
jätkub kõrge valmisolek.
Iisraeli kaitseaparaadi ametnikud
mainisid kümneid luurehoiatusi terrorirünnakute suhtes,
samal ajal kui Läänekaldal on toimunud mitmed terroriaktid.
Tekoa lähedal, Petlemma kandis sai lapseootel naine kergelt viga,
kui autot, milles ta sõitis, loobiti kividega.
Eile õhtul sai kergelt viga IDF-i sõdur,
kui terrorist teda Shomroni brigaadi ristmikul jalga tulistas.
IDF sõjaväelased vastasid tulega
ja käivitasid põgenenud terroristi tabamiseks inimjahi.
Eile hommikul teatati veel ühest tulistamisrünnakust.
Palestiinlastest püssimehed avasid tule reisibussi ja auto pihta
Nabluse linnast mööduval maanteel,
mille tulemusel autojuht kergelt viga sai.
Kohalesaabunud IDF sõdurid
alustasid põgenenud terroristide otsimist.
Eilsed tulistamisrünnakud on vaid mõned
palestiinlastest islamistide poolt Iisraeli tsiviilelanike
ja sõdurite suhtes üha tihedamalt sooritatavatest terroriaktidest.
Täna öösel ja varahommikul
tegid IDF, ISA ja Piiripolitsei eriüksused
terrorismivastaseid reide mitmes Läänekalda paikkonnas,
mille tulemusel vahistati 16 terrorismis kahtlustatavat.
Reidide käigus olevat kaks ründajat
püüdnud rammida autoga IDF-i sõdurit,
kes vastas püssitulega ja neutraliseeris kaks kahtlusalust.
Õnneks iisraellaste seas keegi viga ei saanud.
Iisraeli Kaitsejõudude Operatsioonide Divisjoni
ülemavahetustseremoonial toonitas Operatsioonide direktoraadi ülem
kindralmajor Oded Basiuk,
et IDF teeb kõik igaühe tabamiseks,
kes Iisraeli tsiviilelanike ja sõjaväelaste vastu
terroritegusid sooritavad.
Ka neil päevil oleme silmitsi paljude väljakutsetega
erinevais operatiivtsoonides.
Juudas ja Samaarias näeme tulistamisrünnakuid
tsiviilelanike ja sektoris tegutsevate IDF sõjaväelaste suhtes.
Töötame päeval-ööl ärahoidvalt terrori väljajuurimiseks.
Juudas ja Samaarias pole ühtki pelgupaika.
Jõuame kõikjale, kuhu vaja ja teeme kõik, mida õigeks peame.
Lahkuv IDF operatsioonide divisjoni ülem brigaadikindral Yaron Finkelman
toonitas Iisraeli armee ulatuslikku lahingutegevust
terrorielementide vastu nii lähedal kui kaugel,
millest enamik toimub nii iisraellaste kui välismaalaste teadmata.
Tegevuse efektiivsuse tagamiseks rõhutas Finkelman,
kui tähtis on pidevalt valvel olla.
Valmistuda tõsiselt ja hoolikalt;
hinnata pidevalt olukorda teravalt, otsustavalt ja professionaalselt;
võidelda; muutuda, kui vaja; tegutseda otsustavalt ja vapralt,
ka üllatuse korral, et taastada kaine mõistus ja võita.
Täna tegutseb IDF operatiivselt
igal ajal, kõigis sektoreis, mõõtmeis ja kaugustes.
Intensiivne tegevus kiires tempos
ja pidev õppimiskonkurents võrreldes oma vaenlastega,
mida tehakse loovalt, otsustavalt ja vapralt.
Palju meie tegevusest on varjatud,
ja ma ei liialda, kui ütlen, et ületab kujutlusvõime piire.
Hea, et iisraellased ei tea kõike, mida tehakse, kuigi sellest on kahju.
Uus operatsioonide divisjoni ülem,
kelle roll hõlmab ka operatiivvalmidust sõjaks,
toonitas üha kasvavat vaenlaste nimekirja,
kellega IDF rinda pistma peab, kuid väljendas samas veendumust,
et Iisrael saab hakkama kõigi väljakutsetega.
Oleme silmitsi mitmete ja erinevate väljakutsetega.
Sõjasektoris on mitmeid, kes meile halba tahavad,
olgu nad lähiringis või kaugemal.
Iisraeli ohtude nimistu võrrandist
võib peagi kaduda üks muutuja.
Läbirääkimised Iisraeli ja Liibanoni merepiiri märgistamiseks
näivad olevat lõpusirgel.
Nädalavahetusel said Iisrael ja Liibanon USA vahendaja ettepaneku
lepingu kohta merepiiri märgistamiseks kahe riigi vahel.
Arutame lõppdetaile, nii et praegu ei saa veel lepingut kiita.
Kuid nagu algusest peale nõudsime, tagab ettepanek täielikult
Iisraeli julgeoleku- ja diplomaatilised huvid, nagu ka meie majandushuvid.
Tasub märkida, et oodatav leping Liibanoniga
käivitas Iisraelis poliitilise tuletormi seoses üleminekuvalitsuse voliga
allkirjastada nii suurt lepingut vaid mõni nädal enne valimisi.
Iisraeli opositsioonijuht Benjamin Netanyahu
kritiseeris vahevalitsust "Lapidi häbiväärse kapituleerumise" pärast
Hezbollah' peasekretäri Hassan Nasrallah' ähvarduste ees
ja kuulutas, et kui ta tagasi peaministriks valitakse,
ei pea tema juhitav uus valitsus lepingu tingimusi endale siduvaks.
Peaminister Yair Lapid ja kaitseminister Benny Gantz
aga väitsid, et USA erivoliniku Amos Hochsteini lepinguvisand
vastas kõigile julgeolekunõudmistele,
mis Iisrael kõneluste alguses esitanud oli.
Iisrael on püüdnud selle lepinguni jõuda juba kümme aastat.
Põhjas tugevneb julgeolek.
Karishi väli hakkab tööle ja toodab maagaasi.
Raha voolab riigi kohvreisse ja tagatakse meie energiasõltumatus.
Leping tugevdab Iisraeli julgeolekut ja majandust.
Lisaks toonitas Lapid iganädalasel kabinetiistungil,
et leping vähendaks ka Liibanoni sõltuvust Iraanist,
kuna Jeruusalemm ei takistaks Beiruti püüdlusi
oma loodusvarade kasutamisel.
Me pole vastu, kui Liibanon arendab uue gaasivälja,
kust muidugi õiglase osa saame.
Maardla nõrgendab Liibanoni sõltuvust Iraanist,
hoiab vaos Hezbollah't ja edendab regionaalset stabiilsust.
Vaatamata vähem kui kuu aja pärast toimuvatele valimistele
ja opositsiooni tulisele kriitikale rõhutas peaminister,
et leping tuuakse hääletamisele,
mis on esimene samm enne selle ratifitseerimist parlamendis.
Liibanonis avaldas Hezbollah' peasekretär Hassan Nasrallah lootust
peatse lepinguni jõudmise suhtes.
Seoses merepiiri
ning nafta- ja gaasiväljadega
ning pärast kuid kestnud tööd
poliitikas, väljal ja meedias,
nägime täna pressis, et kolm presidenti
said vahendajalt ametlikult kirjaliku dokumendi
ettepanekuga selle teemaga tegelemiseks,
mis on väga tähtis samm.
Lähipäevad on ülitähtsad
ja peagi selgub, mida Liibanoni riik vastab
ja kuhu asjad liiguvad.
Omalt poolt loodame,
et asi lõpeb Jumala abiga hästi.
Tasub märkida,
et salajasest punkrist Beiruti Dahiya rajoonis esinenud Nasrallah
lubas vahetult enne rünnata Iisraeli, kui see peaks puurima gaasi
oma rannikuvetes asuvast Karishi maardlast
enne kui sõlmitakse leping, mis on kasulik ka Liibanonile.
Iraanis kuulutas ülemjuht ajatolla Ali Khamenei,
et riigis ulatuslikult levivad märulid
olid USA ja Iisraeli rahastatud ja disainitud.
Ütlen selgelt,
et need märulid ja julgeolekusündmused
on disainitud Ameerika
ning usurpeeriva ja võltsi sionistliku režiimi,
nende palgaliste
ja mõnede reeturlike iraanlaste poolt välismaal,
kes neid aitasid.
Esitades jultunud valesid ja alusetuid konspiratsioone,
et veenda oma islamiradikaalidest järgijaid režiimi vooruses,
väitis ajatolla sedagi, et üleriigilised protestid
ei johtunud Masha Amini mõrvast,
vaid pigem on tegu võitlusega Iraani islamiloomuse pärast.
Võitlus ei käi tütarlapse surma
või hidžaabi
või ebakorrektse hidžaabi pärast.
Paljud, kes ei kanna korralikku hidžaabi
on Islamivabariigi tõsiste toetajate seas
ja osalevad erinevatel üritustel.
Jutt käib iseseisvusest
ning Islami-Iraani seismisest,
tugevdamisest ja autoriteedist.
Aitäh, et vaatasite TV7 Iisraeli Uudiseid!
TV7 Iisrael on annetuspõhine teenistus.
Kui meie saated teid õnnistavad, kaaluge nende rahalist toetamist.
See aitab meie tegevust jätkata.
Julgustan ka palvetama tagakiusatud vendade-õdede eest maailmas
ning paluma rahu ja päästet Jeruusalemmale ja Iisraelile.
Olen Jonathan Hessen. Õnnistatud nädalat! Homseni!
Tõlge: Monika Jaaguri